open-index/open-wikipedia-markdown huggingface dataset:
Arthur Fjeldberg

**Arthur Inge Fjeldberg** (1930-1984) var en norsk vektløfter fra Trondheim. Han deltok i tre NM i vektløfting i perioden 1946-1948, og vant gullmedalje i alle tre mesterskapene. Dessuten ble han i 1947 den første vinneren av *kongepokalen* i vektløfting, som går til den beste løfteren i NM uavhengig av vektklasse. Også i 1948 vant han kongepokalen, før han sluttet å konkurrere.

## Resultater og meritter i vektløfting

### NM i vektløfting

## Referanser
Lemmings

***Lemmings*** er et puzzle-plattformspill som opprinnelig ble utviklet av DMA Design og først gitt ut av Psygnosis for Amiga, Atari ST og PC i 1991. Spillet ble programmert av Mike Dailly og David Jones, og var inspirert av en enkel animasjon som Dailly laget mens hans eksperimenterte med Deluxe Paint.

Målet i spillet er å lede en gruppe lemen gjennom en rekke hindringer til en utgang. For å lede dem gjennom hindringene, må man gi individuelle lemen i gruppen ferdigheter, som lar dem endre landskapet i spillet, eller adferden til de andre lemenene.

*Lemmings* var en av de beste mottatte videospillene i 1990-årene. Det var det nest høyest rangerte spillet av *Amstrad Actions* anmeldte spill, og ble ansett som det åttende beste spillet av *Next Generation* i 1996. *Lemmings* er også et av spillene som har fått flest nye versjoner tilpasset til andre plattformer. Det er anslått å ha solgt over 15 millioner eksemplarer blant forskjellige plattformer. Populariteten til spillet førte også til etablering av flere oppfølgere, remakes og spin-offs, og har også inspirert lignende spill.
## Referanser

## Eksterne lenker
*
Ekko Ekko

**Ekko Ekko** var et norsk boyband fra Alta, aktivt i perioden 2012–2014. De sang på dialekt, og brukte visuelle referanser fra Finnmark og samisk kultur i opptredener og musikkvideo.

Bandet ble satt sammen etter et initiativ ved Ungdommens Hus i Alta i 2012, og fikk sin debut på den lokale Borealis Vinterfestival året etter. De opptrådte på en rekke festivaler i Nord-Norge. Medlemmene – Håkon Mathias Guttormsen, Ole Kristian Samuelsen, Helge Reinsnes Moen, Trygve Kjærland Olsen – var mellom 16 og 19 år da bandet ble startet.

De lokale musikerne Ida Iki og Hanna Krogh-Reinsnes – selv medlemmer av pønkebandet Cyaneed – utgjorde støtteapparat for bandet. Iki var produsent for innspillingene, mens Krogh-Reinsnes fungerte som bandets manager, og sammen sto de bak låtskrivingen. Victoria Eriksen (The Blacksheeps) var bookingagent. Helge Reinsnes Moen er Krogh-Reinsnes lillebror.

Ekko Ekko ga ut en rekke singler, blant annet låta og musikkvideoen «Helt til sola ramle ned» med gjesteartist Sebastian «Sebawstian» Willassen.

## Medlemmer

* Håkon Mathias Guttormsen
* Ole Kristian Samuelsen
* Helge Reinsnes Moen
* Trygve Kjærland Olsen 

## Diskografi

### Singler

* *Naken & Atmosfæren* (2014)
* *Helt til sola ramle ned* (2013)
* *Plis ikke dra* (2013)
* *Peise på* (2013)
* *I natt* (2013)

## Videografi

### Musikkvideoer

* *Helt til sola ramle ned* (2013)

## Referanser
Sør-Afrika under Afrikamesterskapet i friidrett 2016

**[[Sør-Afrika]]** deltok som vertsnasjon under Afrikamesterskapet i friidrett 2016 (utendørs) fra 22. til 26. juni 2016 i Durban i Sør-Afrika.

## Medaljevinnere (utvalg)

## Referanser


## Eksterne lenker
* Resultater
Origin

**Origin** er Electronic Arts’ digitale distribusjons- og kommunikasjonsplattform for digital rettighetsadministrasjon. Den brukes til å distribuere spill og relaterte media over Internett. Tjenesten ble først tilgjengeliggjort 3. juni 2011, og har et stort utvalg av titler skapt og utgitt av Electronic Arts og selskapets datterselskaper, som blant annet ''The Sims''-serien, ''Battlefield''-serien og *[[Apex Legends]]*.

Origin har sosiale funksjoner som profilhåndtering, vennelister med chat og spillinvitasjoner.

I 2011 fortalte Electronic Arts at selskapet ønsket at Origin skulle være på lik linje med Valves lignende tjeneste og hovedkonkurranse til Origin, Steam.

Electronic Arts kunngjorde i september 2020 at Origin skal legges ned i framtida for å gi plass til en ny tjeneste for datamaskiner som bruker selskapets EA Play-tjeneste.

## Referanser


## Eksterne lenker
* 
*
Museo de Málaga

**Museo de Málaga** er et museum i Málaga i Andalucía, Spania. Det ble dannet i 1973 ved sammenslåing av de tidligere *Museo Provincial de Bellas Artes* fra 1913, og *Museo Arqueológico Provincial* fra 1947. 

## Kunstseksjonen

Museet har verker av Luis de Morales, Luca Giordano, Bartolomé Esteban Murillo, Antonio del Castillo, Alonso Cano, Pedro de Mena, Jusepe de Ribera, Francisco Zurbarán, Diego Velázquez, Francisco de Goya, Federico de Madrazo, Ramón Casas, José Moreno Carbonero, Enrique Simonet, Joaquín Sorolla, Léon Bonnat, Franz Marc og Pablo Picasso.

## Arkeologisk seksjon
Den arkeologiske seksjonen inneholder samlinger fra det tidligere Museo Loringiano og Museo Provincial de Bellas Artes, med gjenstander fra utgravninger i provinsen siden 1930-tallet, inkludert graver i Alcazaba i Málaga.
## Referanser
VM i halvmaraton 2016

**VM i halvmaraton 2016** ble arrangert 26. mars 2016 i Cardiff i England. Dette var 22. utgave av VM i halvmaraton. Sammen med mesterskapet ble det arrangert et åpent løp med 16.000 deltakere..

## Medaljevinnere

## Resultater
Resultater fra mennenes og kvinnenes eliteklasse vises nedenfor. Resultater fra åpen klasse ble utgitt separat.

### Menn

### Kvinner

## Resultater lag
Resultatene fra mennenes og kvinnenes lagkonkurranse vises nedenfor.

### Menn

### Kvinner

## Medaljetabell (uoffisiell)

## Deltakere
En uoffisiell telling viser at det deltok 174 utøvere fra 49 land. Utøverne fra Djibouti og Sri Lanka stilte ikke til start.

* (2)
* (2)
* (4)
* (2)
* (2)
* (6)
* (4)
* (1)
* (5)
* (1)
* (1)
* (4)
* (2)
* (4)
* (10)
* (10)
* (2)

* (10)
* (1)
* (3)
* (1)
* (6)
* (1)
* (6)
* (10)
* (10)
* (2)
* (2)
* (1)
* (2)
* (1)
* (6)
* (1)

* (1)
* (8)
* (3)
* (1)
* (2)
* (1)
* (10)
* (5)
* (1)
* (1)
* (1)
* (1)
* (2)
* (9)
* (2)
* (1)

## Se også
* VM i maraton 2016

## Referanser


## Eksterne lenker
*
Før regnet faller

***Før regnet faller*** (originaltittel: *Пред дождот* *Pred doždot*) er et makedonsk dramafilm fra 1994 regissert av Miltsjo Mantsjevski. Filmen er et drama hvor jugoslaviakrigene er en sentral del. Den kan beskrives som en anti-krigsfilm som forsøker å gi innsikt i årsakene til de etniske krigene på Balkan på 1990-tallet. Hovedrollene spilles av  Katrin Cartlidge og Rade Šerbedžija. 

Filmen hadde premiere på Filmfestivalen i Venezia, hvor den vant Gulløven. Den ble også Oscar-nominert i klassen beste utenlandske film.

## Skuespillere
* Grégoire Colin som Kiril
* Josif Josifovski som pastor Marko
* Boris Delcevski som Petre
* Dejan Velkov som Mate
* Kiril Ristoski som pastor Damjan
* Mladen Krstevski som Trifun
* Dzemail Maksut som Kuzman
* Labina Mitevska som Zamira
* Mile Jovanovski som en prest
* Milica Stojanova som Tante Cveta
* Petar Mircevski som Zdrave
* Rade Serbedzija som Aleksander
* Ljupco Bresliski som Mitre
* Igor Madzirov som Stojan
* Kiril Psaltirov som Mome
* Metodi Psaltirov som Tome
* Ilko Stefanovski som Bojan
* Vladimir Jacev som Alija
* Blagoja Spirkovski-Dzumerko som en gjeng-leder
* Sando Monev som Blagoj
* Suzana Kirandziska som Neda
* Katerina Kocevska som Kate
* Vladimir Endrovski som Trajce
* Katrin Cartlidge som Anne
* Abdurrahman Shala som Zekir
* Atila Klince som Sefer
* Arben Kastrati som Ramiz
* Daniel Newman som Ian

## Referanser


## Eksterne lenker
*
The Humble Brothers

**The Humble Brothers** er en duo bestående av canadiske Ken «hiwatt» Marshall og tanzanisisk-fødte Traz Dajmi som produserer elektronisk musikk. De er kjent for å ha produsert musikk til spill fra Electronic Arts, først *[[Need for Speed: Hot Pursuit 2]]*, deretter *[[SimCity 4]]* og *[[The Sims 2]]*. De har siden produsert remixer av andre artisters sanger, heriblant Linkin Parks første singel «One Step Closer». De har også remixet sanger for Anastasia, Static-X og Rammstein.

## Referanser


## Eksterne lenker
* 
*  The Humble Brothers’ nettsted
Jan Aas

**Jan Aas** (født 14. januar 1944 i Fredrikstad, død 30. mai 2016 samme sted) var en norsk fotballspiller som spilte mesteparten av karrieren i Fredrikstad FK, men blomstret mest som spiller i Sarpsborg Fotballklubb. Han spilte tre A-landskamper for Norge. Hans primære posisjon på banen var venstreving.

Aas debuterte for Fredrikstads førstelag som 17-åring i 1961, og spilte seks seriekamper da FFK ble seriemester sesongen 1960/61. I oktober samme år var han med på å vinne cupfinalen, hvor FFK vant hele 7-0 over Haugar. Han vant et nytt cupmesterskap i 1966. I august 1962 debuterte han på landslaget, i en treningskamp mot Finland.

I 1969 forlot Aas FFK til fordel for den svenske andredivisjonsklubben Bengtsfors IF. Han kom hjem til Norge i 1971, og signerte for FFKs erkerival Sarpsborg FK, hvor han i 1972 fikk sine to siste kamper i landslagstrøya, mer enn ti år etter debuten. I 1974 dro Aas tilbake til Fredrikstad etter det som var klubbens første nedrykk i historien, og Aas var med på å spille FFK tilbake til øverste nivå på første forsøk.

Jan Aas la opp som spiller i 1978. Han spilte til sammen 203 kamper i norsk toppdivisjon for Fredrikstad (170 kamper) og Sarpsborg (33 kamper), og scoret 37 mål. Han ble senere trener for Fredrikstad i 1984, men ble sparket midtveis i sesongen etter svake resultater. Aas døde i 2016 etter en tids sykdom, 72 år gammel.

## Referanser


## Eksterne lenker
*
Eleonora av Slesvig-Holsten-Sønderborg

**Eleonora av Slesvig-Holsten-Sønderborg** (født 4. april 1590 i Sønderborg i Danmark, død 13. april 1669 i Rethwisch) var en dansk-tysk prinsesse av den oldenborgske sidegren Slesvig-Holsten-Sønderborg.

## Liv og virke
### Bakgrunn
Eleonora var datter av Hans den yngre av Sønderborg – en sønn av kong Christian III av Danmark og Norge – og Agnes Hedvig av Anhalt. 

Hun hadde oppholdt seg en del år hos sin mormor Eleonora av Württemberg (1552–1618), landegrevelig  enke av Anhalt, da hertug Julius Ernst av Lüneborg  fridde til henne i 1610. Hun avslo, hvilket vakte mormorens vrede, mens foreldrene viste forståelse.

### Etter frieriet
Hans den yngre sørget for sine ugifte døtre, og hadde i sitt testamente bestemt at de skulle oppholde seg hos broren Joachim Ernst. Han sørget for at Eleonora kunne føre sin egen tilværelse, idet han skjenket henne landsbyen Retwisch, hvor hun lot oppføre et hus. Under Torstenssonkrigens herjinger sørget Christian IV for at hun fikk være i fred for hans soldater.

Hun døde på Rethwisch i 1669, hvoretter landsbyen gikk tilbake til broren. 

Etter hans død, overgikk den til hans sønn Joachim Ernst II (1637–1700), som i en periode hadde Rethwisch som residensby for småhertugdømmet ''Slesvig-Holsten-Sønderborg-Pløn-Rethwisch.

## Referanser
Anniken Paulsen

**Anniken Paulsen** (født 28. april 1955 i Greåker) er en norsk komponist og utøver som begynte å spille piano som femåring. Reimar Riefling var læreren fra hun var tolv, til hun som attenåring begynte å studere solist/høyere pedagogisk linje ved Østlandets Musikkonservatorium. Paulsen debuterte som pianist i 1980, med verk av bl.a. Schønberg, Webern, Ravel, Liszt og Schumann. Senere studerte Paulsen komposisjon ved Norges musikkhøgskole.

Paulsen har de senere år hatt et utstrakt samarbeid med tekstforfatter Thomas Howarth Kay, for å skape musikalen *Destiny! * Sentrale verk de siste år inkluderer også *Circle of Life*, om jordens tilblivelse og dens tidsperioder (Det Norske Blåseensemble), *15 første sanger til Destiny*, musikk til dramadokumentaren *Edvard Munchs Mødre* (for klavertrio), * 2014 Overture* (DNBE), *Four Reasons* (for sopran &strykekvartett) og *Kid, Viking, King & Saint (Olav) * (for fløyte, el.git/klassisk).

Paulsen har levert bestillingsverk til bl.a. Norsk Kulturråd, Rikskonsertene, NRK, Arctic Brass, Festspillene i Nord-Norge, og representert ved festivaler som Føling i Fjæra, Månefestivalen i Fredrikstad, Festspillene i Nord-Norge, Autunnale, ILIOS-festivalen og Glengfestivalen.

Paulsen har yrkeserfaring som pianist og pedagog, bl.a. som fylkes/landsdelsmusiker i Nord-Norge, Akademi for scenekunst i Østfold, Lærerhøgskolen i Alta, videregående skoler, Skjeberg Folkehøyskole, som pianist i Norrbotten/Västerbotten for Svenske Rikskonserter, og kunstpedagog ved Norrbottens Bildningsförbund i Luleå.

## Produksjon
### Verkliste (utvalg)
* *Korinter 13 : For organ, choir and percussion* (2016)
* *2014 Overture* (2014)
* *Four Reasons : For string quartet & soprano* (2014)
* *Circle of Life* (2011)
* *RissKiss* (2007)
* *Tidspunktet*  (2000)
* *Credo eros* (1999)
* *Arctic Light* (1997)
* *A Bit of Kilimanjaro : Quartet for Saxophones* (1992)

### Diskografi
* Arctic Brass, Burning Ice (2001)

## Referanser


## Eksterne lenker
* 
*  Verkliste fra NB noter
Georg Elgaaen

**Georg Elgaaen** (født 5. juli 1922 i Oslo, død 8. desember 2005 i Oslo) var en norsk lærer, lektor og amatørkomponist. Elgaaen er mest kjent som opphavsmannen bak sangen «Voi-voi», vinneren av den første utgaven av Melodi Grand Prix i 1960.  

## Bakgrunn
«Voi-voi» var også Norges første bidrag i Eurovision Song Contest. Der ble den fremført av Nora Brockstedt og endte på en fjerdeplass. 

Elgaaen jobbet som språklærer hele livet, i mange år ved Berg gymnas i Oslo. Han hadde ingen karriere som tekstforfatter eller komponist, men hadde imidlertid mange kunstnere og musikere i omgangskretsen sin. «Voi-voi» er stort sett den eneste låten han skrev, men han leverte også bidraget «Viddu ha tjangs» til Melodi Grand Prix 1969. Gjennom sin søster Gudrun var han svoger med biskop Alex Johnson.

Elgaaen var en stor tilhenger av Human-Etisk Forbund, og etter hans død ble rettighetene til «Voi-voi» overdratt til forbundet. Dermed tilfaller alle fremtidige royalties fra sangen Human-Etisk Forbund. Elgaaen hadde før sin død gitt klar beskjed om at inntektene fra sangen skulle gå til noe som var i «hans ånd».

## Referanser
Need for Speed: Hot Pursuit 2

***Need for Speed: Hot Pursuit 2*** er et bilspill for GameCube, PlayStation 2, Xbox og PC fra 2002, utviklet av EA Black Box og gitt ut av Electronic Arts. Det er det første *Need for Speed*-spillet for sjette generasjons konsoller. Det er det sjette spillet i *Need for Speed*-serien og oppfølgeren til *Need for Speed III: Hot Pursuit*. Det er også det siste spillet i seriens første epoke. I 2002 fikk *Need for Speed: Hot Pursuit 2* prisen «Console Racing Game of the Year» på Interactive Achievement Awards. Til liks med *Need for Speed: Porsche Unleashed* ble ikke *Need for Speed: Hot Pursuit 2* gitt ut i Japan.

## Referanser
SimCity 3000

***SimCity 3000*** er et byplanleggersimulasjonsspill fra 1999 utviklet av Maxis og gitt ut av Electronic Arts. Som oppfølger til *[[SimCity]]* (1989) og *[[SimCity 2000]]* (1993) er det det tredje spillet i ''SimCity''-serien.

Som i forgjengerne går spillet ut på at spilleren skal skape sin egen by. Spilleren er ordfører i byen og regulerer hva som skal være boligområder, forretningsområder og industriområder, men har i liten grad kontroll på hva som bygges i disse. Isteden må spilleren legge til rette for at byen skal vokse ved å sørge for at offentlige oppgaver som veier, offentlig transport, strøm, vann, helsevesen, skoler, politi og brannvesen er i varetatt. Spilleren har uinnskrenket politisk makt, setter skatte- og avgiftsnivået og tar alle avgjørende politiske beslutninger. En sentral utfordring er å få byen til å vokse samtidig som man balanserer det kommunale budsjettet.

## Referanser

## Eksterne lenker
* 
* SimCity 3000s norske nettsted
European Rainbow

***European Rainbow*** er et musikkalbum med Can Can, utgitt den 22. september 1986.

## Sporliste

# «Lover for a Night» (Anne Grete Preus)
# «Worn Out Shoes» (Anne Grete Preus)
# «Lost Our Love, Please Call!» (Anne Grete Preus)
# «Independant Woman» (Anne Grete Preus/Tore Elgarøy)
# «Ruby» (Anne Grete Preus)
# «Don't Cross the River» (Anne Grete Preus)
# «This Is a Lovesong» (Anne Grete Preus)
# «Talking to a Friend» (Anne Grete Preus)
# «Blood from a Stone» (Anne Grete Preus/Tore Elgarøy)
## Medvirkende
### Can Can
* Anne Grete Preus - sang, gitarer, keyboard, låtskriver, produsent
* Tore Elgarøy - gitarer, banjo, mandolin, vokal, låtskriver, produsent
* Per Vestaby - bass, munnspill
* Øyvind Hansen - trommer, perkusjon 
### Øvrige medvirkende
* Finn Eriksen - trompet 
* Torbjørn Sunde - trombone 
* Eva Hillered - kor
* Marita Blom - kor 
* Py Bäckman - kor 
* Stein Eide - sampler 
* Sverre Henriksen - trommer, tekniker
* Kjetil Bjerkestrand - trommer 
* Espen Dahl - tekniker
* Ingar Helgesen - tekniker
* Kenneth Moen - tekniker
* Mads Nilsson - tekniker

## Eksterne lenker
* European Rainbow
En lek i forhold

***En lek i forhold*** er et musikkalbum med Can Can, utgitt i 1984.

## Sporliste

# «Blankt hav» (Anne Grete Preus)
# «Oppenheimer» (Anne Grete Preus/Jørn Christensen)
# «Lyset brenner» (Anne Grete Preus)
# «Rødt lys» (Anne Grete Preus)
# «Med åpne øyne» (Anne Grete Preus)
# «Rop» (Anne Grete Preus)
# «Magneten» (Anne Grete Preus/Jørn Christensen)
# «Sorte lyspärer» (Anne Grete Preus)
# «Tango» (Anne Grete Preus)
# «Våt» (Anne Grete Preus)
# «Maling og kritt» (Anne Grete Preus/Jørn Christensen)
# «Natt og dag» (Anne Grete Preus)
## Medvirkende
### Can Can
* Anne Grete Preus - sang, gitarer, keyboard, låtskriver
* Jørn Christensen - gitarer, synth, låtskriver 
* Per Vestaby - bass, sitar, kor
* Øyvind Hansen - trommer, perkusjon 
### Øvrige medvirkende
* Harald Are Lund - produsent 
* Mariann Hansen - trekkspill
* Rolf Kjernet - tekniker, miksing 
* Erling Jørgensen - tekniker 
* Dutte Christensen - tekniker
* Jan Walaker - artwork

## Eksterne lenker
* En lek i forhold
Ivo Saliger

**Ivo Saliger** (født 21. oktober 1894 i Königsberg, død 14. januar 1987 i Wien)
var en østerriksk kunstmaler og gravør.

Saliger bodde fra 1908 i Wien. Etter utdanning på *Grafischen Lehr - und Versuchsanstalt* i Wien studerte han maleri og gravyr (etsing) på kunstakademiet i Wien under Rudolf Jettmar, Ludwig Michalek og Ferdinand Schmutzer.

## Referanser


## Litteratur
* Hans Vollmer (red): *Allgemeines Lexikon der bildenden Künstler des 20. Jahrhunderts*.
Vauxhall Viva

**Vauxhall Viva** (1963–79) er en mindre familiebil laget av engelske Vauxhall Motors.

**HA** (1963–66) var en 2-dørs sedan med  1.1-liters motor og bakhjulsdrift.  Den lignet Opel Kadett, mens VGs anmelder fra lanseringen på Dronningen (selskapslokale), syntes interiøret var som i en Triumph Herald.  Viva HA var forøvrig basis for den godtselgende varebilen Bedford HA (1963–83) og stasjonsvogna Bedford Beagle (1964–73).

**HB** (1966–70) fikk helt nytt karosseri og litt større motor, på 1,2 liter.  Viva **SL 90** fra 1966 var en luksusutgave med 60 hk, mens Viva 2000 **GT som kom i** 1967 hadde 2-liters motor på 115 hk (lånt fra Vauxhall Victor). En 1.6-liters motor kom i 1968. Fra 1967 kunne Viva fås som 3-dørs stasjonsvogn (*estate*) og med automatgir fra Borg Warner, mens 4-dørsutgaven kom i 1968. HB varebil ble også levert. Produksjonen av dem skjedde i København. I Norge finnes det 2 stk varebiler som er sporet opp begge er lagd i 1970. Varebilutgaven hadde chassis nr som startet med 93370. Der 70 står for HA70.  Etter dette nr står det en KL eller K som betyr: KL 1969 modell og K 1970 modellen. I Norge ble det i 1970 registrert 10 stk nye viva HB varebiler ut ifra vegvesen.no av dem så er det en med skilt og en uten skilter. Det er mulighet for at det finnes en til, men eier finnes ikke i noen register så mulig at opplysningene ikke er mulig å spore opp igjen.
GT ble produsert fra 68- 70. Dem fikk en 2L motor med Strømberg forgassere og med LSD diff og et annet ratt,andre dashbord detaljer, to farget: eksempel : hvit med svart panser og svart felt mellom baklamper og striper på siden av bilen.

**HC** (1970–79) hadde samme understell, men nytt karosseri og bedre plass. Motorene var på 1.2 og 1.6 liter. 2-literen ble flyttet til Vauxhall **Firenza** fra 1971 som var en Viva Coupe med doble lykter og fartsstriper. Omkring 1972 ble motorene forstørret til 1.3, 1.8 og 2.3 liter.

Viva ble solgt verden over med diverse navn. HA og HB ble solgt i Canada som Envoy Epic og i Australia som Holden Torana. HA i Frankrike ble solgt som Vauxhall Epic. HC ble også produsert i New Zealand, Sør-Afrika (som Chevrolet Firenza med Chevrolet-motor) og i Uruguay (som Grumett Indiana).

Produksjonen av Viva fortsatte helt til 1979, selv om Vauxhall Chevette ble introdusert I mars 1975, dermed ble det Vauxhall Astra (Kadett D) som på mange måter overtok for Viva. Chevette I sin tur var så populær at den ble produsert helt til 1984 og ble faset ut på likt med Astra MK 1 og Astra MK 2 (Kadett E) overtook I 1985

Viva HC anses å være siste Vauxhall av helt egen design, før samrøret med Opel etterhvert gjorde seg mer og mer gjeldende.


Vauxhall Viva HA 1057cc registered August 1966.JPG | HA
Vauxhall Viva HB 1968.JPG | HB
Vauxhall Viva HB estate.JPG | HB estate
Vauxhall Viva (5723110800).jpg | HC
1973 Vauxhall Viva 1.3 (13647608453).jpg | HC
Firenza (4484208219).jpg | HC Firenza


## Referanser
Jordskjelvet i Italia 2016

**Jordskjelvet i Italia 2016** inntraff 24. august klokken 03.36 lokal tid i nærheten av Norcia, 75 km sørøst for Perugia. Hovedskjelvet var 10 km dypt og hadde en momentmagnitude på 6,2. 297 er bekreftet omkommet etter jordskjelvet. Området er et av de mest seismisk aktive i Italia, hvor den afrikanske og den eurasiske tektonikkplaten møtes. Dette det kraftigste jordskjelvet i L'Aquila i 2009. Hovedskjelvet ble fulgt av minst 40 kraftige skjelv.

Episenteret lå i regionen Latium, på grensen til regionene Umbria, Marche og Abruzzo. Særlig sterkt rammet ble landsbyene Accumoli og Amatrice. 

Skjelvet ble lagt merke til også på Balkan (Kroatia, Bosnia-Hercegovina og Serbia) og i Østerrike. Det medførte utbrudd av panikk i Roma og kunne merkes også i Napoli og Rimini.

## Referanser
Zambia under Afrikamesterskapet i friidrett 2016

**[[Zambia]]** deltok under Afrikamesterskapet i friidrett 2016 (utendørs) fra 22. til 26. juni 2016 i Durban i Sør-Afrika.

## Medaljevinnere

## Resultater (ufullstendig)
;Kvinner
;Bane- og landeveisøvelser

## Referanser


## Eksterne lenker
* Resultater
Furegardane kraftverk

**Furegardane kraftverk** er et vannkraftverk ved Evanger i Voss kommune i Vestland.

Det er et elvekraftverk som utnytter et fall på 276 meter i Sagelvi.

Installert effekt er 5,5 MW fra en peltonturbin. Årsproduksjon er 15,5 GWh.

## Referanser


## Kilder
* 
* NVE vannkraftdatabase
*Småkraft
Bjørn G. Gjerstrøm

**Bjørn G. Gjerstrøm** (født i Oslo i 7. juni 1939, død 7. mai 2017) var en norsk komponist. Gjerstrøm mottok tidlig musikalske impulser fra sine foreldre, komponisten Gunnar Gjerstrøm og musikkpedagogen Elsa Gjerstrøm. Sin første klaverundervisning fikk han av moren i 4-5-årsalderen. Sin første komposisjon fullførte han som 9-åring. Den første forlagsutgivelse hadde han på Norsk Notestikk & Forlag, fem klaverstykker som han selv fremførte i norsk og svensk radio ved 12 års alder.

På 1960-tallet ble Trygve Lindeman og Conrad Baden hans lærere ved musikkonservatoriet i Oslo, hvor han fikk undervisning i musikkteori, harmonilære og komposisjon. Han fortsatte samtidig klaverstudier med pianistene Waldemar Alme og Ivar Johnsen. Fra 1969-76 studerte han komposisjon med Hallvard Johnsen.

Gjerstrøms verkliste består bl.a. av filmmusikk, orkesterverk, kammermusikk med varierte instrumentkombinasjoner samt solomusikk for fløyte, obo, gitar og akkordeon. Gjerstrøm har også skrevet sanger til dikt av bla. Peter R. Holm, Stein Mehren, Arnulf Øverland og Elsa Gjerstrøm.

Sentralt blant tidligere verk, står Konsert for klaver og orkester op. 7, urfremført i 1983 av pianisten Kjell Bækkelund og Oslo-Filharmonien med Per Dreier som dirigent. Stavanger Symfoniorkester har senere fremført verket i Stavanger og Bergen. Sammen med komponisten Greta Jordhøy har Gjernstrøm hatt en rekke konserter, med flere egne urfremførelser, i Oslo og Heggedal.

Gjerstrøm var medlem av NOPA og Norsk Komponistforening, og har sittet som medlem av styret i musikergruppen i Kunstnerforeningen.

## Produksjon
### Verkliste (utvalg)
* *Stringquartet, No. 1, Op. 47* (2004)
* *Nocturne : Hommage á Poulenc, Op. 41* (2001)
* *Ved havet, op. 5* (1996)
* *Konsert for obo og strykere, op. 17* (1986)
* *Konsert for klaver og orkester op. 7* (1983)
* *Camara de Lobos, op. 8* (1974)

### Diskografi
* Øyvind Aase, *Two Composers - Two Generations* (1996)
* Kjell Bækkelund, *20Th Century Bækkelund* (1996)

## Referanser


## Eksterne lenker
* Verkliste  fra NB noter
* Norsk Komponistforening
Triumph Herald

**Triumph Herald** (1959–71) og **Triumph Vitesse** (1962–71) er små sportsbiler fra engelske Triumph fra 1960-tallet.
### Triumph Herald (1959–71)
**Herald** var tegnet av italienske Giovanni Michelotti (1921–80) og solgte rundt 500 000 eksemplarer. Den kom som 2-dørs sedan, coupe eller cabriolet (uten tak). Karosseriet var bygd opp av åtte deler som ble skrudd fast til rammen (ikke selvbærende karosseri, monocoque), hvilket skulle forenkle reparasjoner. Panseret var av vippetypen. Motoren var 948 cc (1-liter).

Etter at Leyland tok over fabrikken i 1961 kom **1200** med større motor på 1147 cc, som også ble brukt i den tyske amfibiebilen Amphicar. 1200 kom også som stasjonsvogn.  **12/50** (1963–67) var en sedan med Soltak fra Webasto, bedre ytelse (51 hk) og utstyr mens **13/60** (1967) ble siste utgave og hadde en 1.3-liters motor på 61 hk.

Triumph Herald 948cc Coupe.jpg | 948 coupe
Triumph Herald 1200 estate 1147cc registered October 1964.JPG | 1200 estate
Triumph Herald 1250.jpg | 12/50 sedan
Triumph 13.60 saloon.jpg | 13/60 sedan
TriumphLisburn (10).JPG | 13/60 cab


### Triumph Vitesse (1962–71)
En 1.6-liters 6-sylindret (70 hk) forsterket utgave av Herald ble i 1962 lansert som **Vitesse 6 (1600)** med doble frontlykter på skrå tegnet av Michelotti.  En **2-Litre** med 95 hk kom i 1966, mens **Mark 2** i 1968 hadde 104 hk og forbedret hjuloppheng.  Litt over 50 000 solgt.

Triumph Vitesse 2-litre 1967 (14088359399).jpg | 1967 Vitesse Saloon
1962 Triumph Vitesse (15827803540).jpg | 1962 Vitesse cab
Vitesse Estate (3782387714).jpg | Vitesse estate


## Referanser
Gråklubben kraftverk

**Gråklubben kraftverk** er et vannkraftverk ved Henangervatnet i Fusa kommune i Vestland.

Det er et elvekraftverk som utnytter et fall på 319 meter i Gråklubbelva.

Installert effekt er 1,1 MW. Årsproduksjon er 3,5 GWh.

## Referanser


## Kilder
* 
* NVE vannkraftdatabase
* Fusa Kraftlag
* Fossberg Kraft AS
Nøkkelbilde

Et **nøkkelbilde** (engelsk: **key frame**), er i animasjon og film et bilde som definerer startpunktet og sluttpunktet i en animasjon med jevn bevegelse. 

## Eksempel på animering med nøkkelbilder

Fil:Orangebox nyckelruta1.gif|Første nøkkelbilde
Fil:Orangebox nyckelruta2.gif|Siste nøkkelbilde
Fil:Orangebox animation liten.gif|Sluttanimasjonen, med 18 datagenerete bilder som fyller ut det som mangler mellom nøkkelbildene


## Referanser
Hole kraftverk

**Hole kraftverk** er et vannkraftverk i Stranda kommune i Møre og Romsdal. Kraftverk er ved Hole i Sunnylven. Det er et minikraftverk uten krav til konsesjon.

Det er et elvekraftverk som utnytter et fall på 67 meter i Liagrova.

Installert effekt er 240 kW fra en peltonturbin. Årsproduksjon er 0,9 GWh.

## Referanser


## Kilder
* 
* NVE vannkraftdatabase
Kløvkraft kraftverk

**Kløvkraft kraftverk** er et vannkraftverk i Kvinnherad kommune i Vestland.

Det er et elvekraftverk som utnytter et fall på 222 meter i Kløvelva.

Installert effekt er 1,4 MW fra en peltonturbin. Årsproduksjon er 4,9 GWh.

Vannet går videre til Landakraft kraftverk.

## Referanser


## Kilder
* 
* NVE vannkraftdatabase
Harmony Drive

**Harmony Drive**, opprinnelig **Metal Heads With Broken Hearts**, er et poprockband med base i Oslo, startet i 2012. 

De er ikke tilknyttet et plateselskap men jobber uavhengig med egne oppsparte midler. Stilmessig ligger de i landskapet folk, indie, alternativ pop og americana, med fengende og harmonifylte melodier. 

## Historie
Bandet ble startet i 2012 av Bulk-medlemmene Lars Erik «Larsa» Schjerpen, André Myhren og Vidar Braun, under navnet **Metal Heads With Broken Hearts**. 
*– Vi spilte musikken vår for Sylvia Massy, og hun sa: “Ja, dere høres ut som metalheads med knuste hjerter…” Og vi tenkte: “Ja, det stemmer!” Så da ble det navnet.*

Deres første innspilling var singelen «Something's Wrong» (2012) med Rich Veltrop (Tom Petty, Rage Against the Machine, System of a Down m.fl.) som produsent. Singelen ble spilt inn i Massys Radiostar Studios i Weed, California. 

«Something's Wrong» ga bandet spilletid på radio i USA og liveopptredener på flere amerikanske radiostasjoner. Da bandet samme år oppdaget at singelen hadde oppnådd stor oppmerksomhet på Filippinene reiste de over og spilte flere konserter.

De ga ut det selvtitulerte debutalbumet i 2014, til gode kritikker hos blant annet *BolderBeat* og *Longe Magazine*. Albumet ble sluppet fysisk i Norge, og digitalt i hele verden via Phonofile og Indigoboom.

### Navneskifte til Harmony Drive i 2016
Fra 2016 ønsket de å fokusere enda mer på akustiske riff og fargerike harmonier, og byttet navn til **Harmony Drive**. De slapp singelen «See you» til gode anmeldelser i utenlandske musikkmagasiner.

I august 2017 ga bandet ut singelen «Be There» og fremførte låten live da de gjestet Sommeråpent på NRK1, på Larsas hjemsted Råde. Samme år reiste de på nytt til Fillippinene, hvor de foruten en turné også opptrådte live og ble intervjuet på filippinsk TV.

I 2021 kom de med deres første norskspråklige singel, «Du kan bli alt», med gjesteartister fra Helbillies, Ulver og Paperboys. Inntektene fra låta gikk til Senter for sjeldne diagnoser:*– Låten startet som en kjærlighetserklæring til sønnen min, men utviklet seg til å bli en kamperklæring for mennesker med sjeldne diagnoser.* (Larsa)

## Medlemmer
* Lars Erik «Larsa» Schjerpen – vokal og gitar
* André Myhren – gitar
* Vidar Braun – bass

### Studiomusikere
* Dave Elitch – trommer
* Glenn Sawyer – piano, synth, programmering
## Diskografi

### Som Metal Heads With Broken Hearts
*2012: *Something's Wrong* (single)
*2014: *Metal Heads With Broken Hearts*
*2015: *Streaming for Syria* (samleplate)

### Som Harmony Drive
*2016: *See you* (single)
*2017: *Be there* (single)
*2021: *Du kan bli alt* (single)

## Referanser

## Eksterne lenker
* Harmony Drive på Reverbnation
* Harmony Drive pressevideo på YouTube
* Anmeldelse i NRK P1 på NRK
* intervju på KINK FM på YouTube
* Intervju og liveopptreden på NRK1 YouTube
* Anmeldelse i Fedrelandsvennen
* Intervju med amerikanske Bolderbeat  Bolderbeat
* Artikkel om Streaming for syria Arendals tidene
* "Be There" fremført på NET 25 i Filippinene NET 25: Letters and music
* Intervju på tv-showet Letters and music NET 25
Frans Floris

**Frans Floris** (født ca. 1517, død 1. oktober 1570) var en flamsk kunstner. Han var bror av arkitekten og skulptøren Cornelis Floris.

Floris ble under en tur til Italia sterkt påvirket av renessanskunsten. Hans vesentlige arbeider ble utført i Antwerpen hvor han underviste  i sin egen maleskole. Nasjonalmuseet i Stockholm, eier et maleri av ham, *Havsgudarnas fest*,

## Referanser


## Kilder
* Svensk uppslagsbok . Malmö i 1932.
Botswana under Afrikamesterskapet i friidrett 2016

**[[Botswana]]** deltok under Afrikamesterskapet i friidrett 2016 (utendørs) fra 22. til 26. juni 2016 i Durban i Sør-Afrika.

## Medaljevinnere

## Referanser


## Eksterne lenker
* Resultater
Happy Valley

***Happy Valley*** er en britisk krim- og rettsdramaserie som gikk på BBC One fra 2014 til 2023.

Serien er skrevet og regissert av Sally Wainwright.

## Handlingsreferat
### Sesong 1
Catherine Cawood (spilt av Sarah Lancashire) er en handlekraftig politikvinne i West Yorkshire. Hun har ikke kommet over selvmordet til sin tenåringsdatter Becky, som skjedde åtte år tidligere. Cawood er nå skilt fra sin ektemann gjennom mange år, og bor sammen med sin søster, Clare, en tidligere alkoholiker og heroinavhengig. Becky hadde en liten sønn, Ryan, som ble født etter en voldtekt.

Hverken Catherines tidligere ektemann eller deres nå voksne sønn, Daniel, vil ha noe som helst å gjøre med Ryan. Catherine oppdager at Tommy Lee Royce, mannen som var ansvarlig for den brutale voldtekten av Becky og drev henne til selvmord kort tid etter at Ryan ble født, er ute av fengsel etter å ha sonet en narkotikadom på åtte år. Catherine blir snart besatt av å finne Royce, uvitende om at Royce også er involvert i kidnappingen av rikmannsdatteren Ann Gallagher, som revisoren Kevin Weatherill har planlagt og den kriminelle Ashley Cowgill har gjennomført.

### Sesong 2
Atten måneder etter hendelsene i den første sesongen er Catherine Cawood tilbake på jobb igjen, og har blitt tildelt en tapperhetsmedalje etter å ha reddet Ann Gallagher fra Tommy Lee Royce. Han soner nå livstid i fengsel. Men moren til Royce blir drept, og en rekke drap finner sted. Samtidig får Catherine i oppgave å etterforske menneskehandel.

Catherines barnebarn Ryan utvikler et vennskap med en ny lærerassistent, frøken Wealand, som i hemmelighet er forelsket i Tommy Lee Royce. Men Royce har fått forbud mot å kontakte sønnen Ryan, og forsøker derfor å bruke Wealand for å bygge et forhold til Ryan slik at han kan hevne seg på Catherine.

## Rolleliste
* Sarah Lancashire – Catherine Cawood, politioverkonstabel
* Steve Pemberton – Kevin Weatherill, revisor
* Siobhan Finneran – Clare Cartwright, Catherines søster
* George Costigan – Nevison Gallagher, næringslivsleder
* Joe Armstrong – Ashley Cowgill, kriminell
* James Norton – Tommy Lee Royce, kriminell
* Charlie Murphy – Ann Gallagher, Nevisons datter
* Rhys Connah – Ryan Cawood, Catherines barnebarn
* Rick Warden – Mike Taylor, politimann

## Referanser


## Eksterne lenker
* 
*
Seterkraft kraftverk

**Seterkraft kraftverk** er et vannkraftverk i Øksendal i Sunndal kommune i Møre og Romsdal.

Det er et elvekraftverk som utnytter et fall på 253 meter i elven Gaudøla, en sideelv til Usma.

Installert effekt er 4,7 MW fra en peltonturbin. Årsproduksjon er 14,5 GWh. 

Vannet går videre rett i inntaket til Gaudøla kraftverk.

## Referanser


## Kilder
* 
* NVE vannkraftdatabase
* Cadre
Kjørstad kraftverk

**Kjørstad kraftverk** er et vannkraftverk i Hjelmelandsdalen i Stad kommune i Vestland.

Det er et elvekraftverk som utnytter et fall på 209 meter i Kjørstadelva.

Installert effekt er 2,5 MW fra en peltonturbin. Årsproduksjon er 7,7 GWh.

## Referanser


## Kilder
* 
* NVE vannkraftdatabase
Kvamselva kraftverk

**Kvamselva kraftverk** er et vannkraftverk ved Bygstad i Gaular kommune i Vestland.

Det er et elvekraftverk som utnytter et fall på 247 meter i Kvamselva.

Installert effekt er 2,6 MW fra en peltonturbin. Årsproduksjon er 8,8 GWh.

## Referanser


## Kilder
* 
* NVE vannkraftdatabase
* Småkraft AS
Midtun kraftverk

**Midtun kraftverk** er et vannkraftverk ved Eivindvik i Gulen kommune i Vestland.

Det er et elvekraftverk som utnytter et fall på 111 meter.

Installert effekt er 650 kW fra en peltonturbin. Årsproduksjon er 2 GWh.

Midtunkraft AS eies av Clemens Kraft AS.

## Referanser


## Kilder
* 
* NVE vannkraftdatabase
* Clemens Kraft
Åkvisla kraftverk

**Åkvisla kraftverk** er et vannkraftverk i Øyer kommune i Innlandet.

Det er et elvekraftverk som utnytter et fall på 122 meter i Moksa. Utløpet går i inntaksdammen til Moksa kraftverk.

Installert effekt er 3,6 MW fra to francisturbiner. Årsproduksjon er 10 GWh.

## Referanser


## Kilder
* 
* NVE vannkraftdatabase
* Hafslund E-CO
Rat der Volksbeauftragten

**Rat der Volksbeauftragten** (norsk: Folkerepresentantenes råd) var en overgangsregjering i Tyskland, fra 10. november 1918 til riksdagsvalget 19. januar 1919. Regjeringen ble ledet av Friedrich Ebert (SPD) og Hugo Haase (USPD). SPD støttet seg i utgangspunktet på en koalisjon mellom SPD og USPD. Koalisjonen ble oppløst i romjulen 1918, og SPD regjerte deretter videre alene, til etter riksdagsvalget. Philipp Scheidemann overtok som medformann for rådet.

## Koalisjonen
Novemberrevolusjonen i Tyskland 1918 kulminerte med at rikskansler Max von Baden den 9. november, kunngjorde keiseren Vilhelm IIs avgang. Deretter oppnevnte Baden SPDs leder Friedrich Ebert som sin etterfølger. SPD hadde den største gruppen i Riksdagen og dannet 10. november regjering med det venstreradikale USPD. USPD hadde da måttet oppgi sitt krav om å etablere et proletariatets diktatur i Tyskland.

Etter avtalen om våpenhvilen i Compiègneskogen 11. november 1918 ble demobiliseringen av de tyske troppene en av regjeringens hovedoppgaver. Regjeringspartiet SPDs mål var å innkalle en grunnlovsgivende forsamling gjennom et alminnelig valg. USPD derimot, gikk inn for umiddelbar og total omveltning av samfunnet, både økonomisk og sosialt. Partiet gikk inn for et system der de lokale råd styrte i en form for direkte demokrati (tysk: *Rätesystem*). Partiets slagord var *All makt til rådene* (*Alle Macht den Räten*). 

## Splittelse etter juleopprøret
Julaften 1918 kom det til et væpnet sammenstøt mellom på den ene side venstreradikale Volksmarinedivision, og på den annen side regulære styrker som støttet Rat der Volksbeauftragten. Regjeringens styrker var innkalt i medhold av den såkalte Ebert-Groener-pakten. Marinesoldatene som opprinnelig var kommet til Berlin for å beskytte regjeringen, var blitt beordret ut av byen. Samtidig ble de nektet lønn. Marinesoldatene som var støttet av et stort antall arbeidere, nedkjempet de uerfarne frontsoldatene, og regjeringen måtte akseptere deres lønnskrav.   

USPD ble identifisert med marinesoldatenes harde inngripen, som resulterte i store dødstall. Frontsoldatene mistet 56 mann, mot marinesoldatenes 11 døde. Den politiske konsekvens av konflikten ble at USPD måtte gå ut av regjeringen. Inn i regjeringen kom 29. desember 1918, Gustav Noske og Rudolf Wissell, begge fra SPD.  

## SPDs mindretallsregjering
Gustav Noske inngikk på vegne av regjeringen, en avtale med frikorpsene om beskyttelse (*zum Schutz der Heimat*) mot indre fiender. Under det såkalte Spartakistopprøret i januar 1919, kulminerte striden mellom tilhengerne av et parlamentarisk system og de revolusjonære. Regjeringen satte frikorpsene inn mot opprørerne, som løste sin oppgave med stor brutalitet. De hardeste trefningene fant sted 8. januar 1919, og de revolusjonære gruppene ble tilføyd et avgjørende nederlag før valget. I dagene som fulgte, fortsatte regjeringstropper og frikorpsene med såkalte opprenskningsaksjoner mot revolusjonære. Blant disse aksjonene var mordene på Karl Liebknecht og Rosa Luxemburg.  

## Sammensetning

## Referanser
Svømmebassenget

***Svømmebassenget*** (originaltittel: *La Piscine*) er en fransk drama-thriller fra 1969, regissert av Jacques Deray.

## Handling
Jean-Paul, en forfatter og hans kjæreste Marianne, ferierer i en venns villa. Harry, en gammel venn og plate-produsent som var Mariannes kjæreste før Jean-Paul, plutselig kommer på besøk. Han overrasker paret ved å ta med sin 18 år gamle datter Penelope, hvis eksistens de ikke tidligere var klare over. Men det blir snart åpenbart for dem at Penelope verken liker, eller respekterer, faren sin.

En kveld, når kvinnene sover, konfronterer de to mennene hverandre. Harry faller i et svømmebasseng, men er alt for alkohol-påvirket til å svømme. Jean-Paul, som også har drukket, skyver deretter Harry under vann og holder ham der til han drukner. Han forsøker også å dekke over forbrytelsen ved å skjule Harrys våte klær, slik at dette skal se ut som en ulykke. Etter hans begravelse besøker en politibetjent, inspektør Lévêque, eiendommen mer enn en gang.

## Medvirkende
* Alain Delon : Jean-Paul Leroy
* Romy Schneider : Marianne
* Maurice Ronet : Harry Lannier
* Jane Birkin : Pénélope Lannier
* Paul Crauchet : l'inspecteur Lévêque
* Steve Eckhardt : Fred
* Maddly Bamy : la métisse qui danse
* Suzie Jaspard : Émilie

## Referanser


## Eksterne lenker
*
William G. Gregory

**William George «Borneo» Gregory** (født 14. mai 1957 i New York) er en pensjonert amerikansk astronaut som tidligere har jobbet for NASA. Han har tidligere arbeidet som testpilot.

William sine foreldre har sitt opphav fra Albania.

## Referanser


## Eksterne lenker
* Spacefacts biografi (engelsk)
* Biografi på nasa.gov (engelsk)
Amund Grøndahl Jansen

**Amund Grøndahl Jansen** (født 1994) er en norsk, tidligere profesjonell, landeveissyklist fra Nes i Akershus.

## Karriere
Grøndahl Jansen startet å sykle som 12-åring for Nes SK. Etter å ha tatt sølv i temporittet for junior under NM i landeveissykling 2012, hvor han representerte Grimstad SK, samt en 4.- og 10.-plass i Junior-EM, signerte han i 2013 en avtale med det norske kontinentallaget Team Plussbank.

Under NM i landeveissykling 2014 i Eidsvoll kom Grøndahl Jansen på en 5.-plass i temporittet for seniorer, 2.40 bak norgesmester Reidar Borgersen.

Samme år vant han klatretrøya under Tour of Norway 2014, to poeng foran landsmannen Krister Hagen, og signerte etter sesongen for et annet norsk kontinentallag; Team Joker.

I den første sesongen for sitt nye lag, endte han på en 10.-plass i fellesstarten under U23-NM i landeveissykling 2015, etter å ha tapt massespurten for 4.-plass, 3.54 bak U23-norgesmester Odd Christian Eiking. Året etter, tok Grøndahl Jansen steget til topps under U23-NM i landeveissykling 2016, og vant NM-gull syv sekunder foran Kristoffer Halvorsen.

I 2016 signerte Grøndahl Jansen proffkontrakt med Team LottoNL-Jumbo, som senere fikk inn en norsk sponsor og skiftet navn til Team Jumbo-Visma før sesongen 2019. Han deltok for første gang i Tour de France i 2018 som hjelperytter for nederlenderen Dylan Groenewegen. Han ble Norgesmester på landevei i juni 2019 og stiller dermed i den norske mestertrøya i 2019-utgaven av Tour de France.

Han la opp etter 2025-sesongen.

## Meritter

;2012
:Sølv i temporittet under Junior-NM i landeveissykling
:4.-plass i temporittet under Junior-EM i landeveissykling
:10.-plass i fellesstarten under Junior-EM i landeveissykling
:41.-plass i temporittet under Junior-VM i landeveissykling
;2013
:31.-plass i temporittet under U23-VM i landeveissykling
;2014
:Klatretrøye under Tour of Norway
:5.-plass i temporittet under Senior-NM i landeveissykling
;2015
:10.-plass i fellesstarten under U23-NM i landeveissykling
;2016
:Gull i fellesstarten under U23-NM i landeveissykling
:Vinner av ZLM Tour (etappeseier, lagtempo)
:Vinner av Tour de Gironde (etappeseier, 2. etappe)
:Etappeseier i Tour de l'Avenir
;2018
:16. plass i Paris–Roubaix
;2019
:Vinner av 3. etappe i ZLM Tour
:Gull på fellesstarten under Senior-NM i landeveissykling

## Referanser


## Eksterne lenker
* 
*
Kristoffer Halvorsen

**Kristoffer «Doffen» Halvorsen** (født 13. april 1996 i Kristiansand) er en norsk, tidligere profesjonell, landeveissyklist. Han la opp etter 2023-sesongen.

## Karriere
Halvorsen fikk sitt store gjennombrudd i NM i landeveissykling 2016 i Bodø, der han vant NM-bronse bak Edvald Boasson Hagen og Alexander Kristoff, NM-gull i gateritt ved å spurtslå Krister Hagen, og NM-sølv i U23-temporittet syv sekunder bak Amund Grøndahl Jansen.

## Meritter

;2013
:Etappeseier i Trofeo Karlsberg
:Etappeseier i Tour of Istria
;2016
:Bronse i fellesstarten for senior under NM i landeveissykling
:Grand Prix d'Isbergues - Pas de Calais
:To etappeseire i Olympia's Tour
:Etappeseier i Tour de l'Avenir
: U23 Verdensmester, landevei
;2017
:Handzame Classic
:Etappeseier i Tour de l'Avenir
;2019
:5. etappe, Herald Sun Tour
:6. etappe, Tour of Norway
;2021
:3. etappe, Okolo Slovenska

## Referanser


## Eksterne lenker
* 
*
Proxima Centauri b

**Proxima Centauri b** (også kalt **Proxima b**) er en eksoplanet i bane innenfor den beboelige sonen til den røde dvergstjernen Proxima Centauri, den stjernen som ligger nærmest solen. Planeten ligger omtrent  unna jorden i stjernebildet Kentauren. Per august 2016 er Proxima b den nærmeste kjente eksoplaneten til solsystemet, og med det også den nærmeste med en potensielt beboelig sone. Planeten ble oppdaget ved hjelp av radialhastighetmetoden, der periodiske dopplerbevegelser i spektrallinjene til stjernen indikerte et objekt i bane. Fra disse målingene, synes hastigheten i forhold til jorden å være rundt 5&nbsp;km/t.

## Referanser




## Eksterne lenker
* 
* 
* 
* 
*
Gerdy Troost

*
*'Gerdy Troost*' (født 3. mars [[1904]], død 30. januar [[2003]]) var en tysk [[arkitekt]] og [[Interiørarkitekt|interiør designer]] gift med [[Paul Ludwig Troost]].

Gjennom sin mann møtte hun i 1930 [[Adolf Hitler]] og meldte seg inn i [[Nationalsozialistische Deutsche Arbeiterpartei|NSDAP]] i 1932. Etter sin manns død i 1934, ledet Gerdy Troost et tegnekontor sammen med sin tidligere medarbeider Leonhard Galle. 

Under [[Avnazifisering|denazifiseringen]] etter krigen ble hun av hovedretten i München klassifisert som en "mindre lovbryter" og dømt til å betale 500 [[Deutsche Mark|DM]] samt ilagt et [[yrkesforbud]] på ti år.  

== Litteratur ==

* Sabine Brantl: *Haus der Kunst München. Ein Ort und seine Geschichte im Nationalsozialismus.* Allitera Verlag, München 2007, ISBN 978-3-86520-242-0 (*Edition Monacensia'').

## Referanser
Data og elektronikk

**Data og elektronikk** er et programområde innen fag- og yrkesopplæringens andre videregående skoleår, Vg2. Programområdet bygger på elektrofag Vg1. Faget fører til Vg3 dataelektroniker med påfølgende læretid på et år. Andre yrkesmuligheter er romteknologi, produksjonselektronikerfaget, telekommunikasjonsmontørfaget.

## Skoler med internasjonale tilbud innen data og elektronikk
* Kuben videregående skole i Oslo tilbyr data og elektronikk med opplæring i utlandet. Tilbudet er i samarbeid med Malta College of Arts, Science and Technology (MCAST) og gir fordypning i engelsk. 
* Askøy videregående skole på Askøy utenfor Bergen tilbyr både automatisering, data og elektronikk, elenergi og ekom med opplæring i Erfurt i Tyskland på Vg2.

## Eksterne lenker
* Vil bli om Data og elektronikk
Tor Strand (1960–)

**Tor Strand** (født 1960 i daværende Øverbygd kommune, nå Målselv kommune) er norsk journalist. Han har arbeidet som journalist og redaktør i en rekke norske aviser siden han begynte ved avdelingskontoret til avisen *[[Nordlys (avis)|Nordlys]]* på Finnsnes i 1977. Blant avisene er *[[Troms Folkeblad]]*, *[[Nordlands Framtid]]*, *[[Forsvarets Forum]]*, *[[VG]]*, *[[Dalane Tidende]]* og nettavisen ABC Nyheter (fra 2010).

Tor Strand vant sammen med Rolf J. Widerøe SKUP-prisen for 2003 for «Lucia-saken». De vant også SKUP-diplom i 2000 for serien «Trygdejukset». Tor Strand har også arbeidet som kommunikasjonsrådgiver i Kommunal- og regionaldepartementet (2007) og researcher for *[[Dokument 2]]* på TV 2 (2008).

## Referanser